New Norway

New Norway er et lite tettsted/landsby som ligger på den sentrale prærien i Alberta, Canada. De første nybyggerne på stedet var tre nordmenn som ankom i 1893. New Norway ble navngitt i 1895 og ordentlig etablert i 1909. Tettstedet ligger ved motorvei 21, omtrent 100 kilometer fra Edmonton og 22 kilometer fra Camrose, som er det nærmeste større handelssenter.

Med en befolkning på rundt 300, har New Norway en rekke mindre virksomheter. Tettstedet har en barne- og videregående skole, lokalt brannvern og kommunale tjenester.

Noen kilometer fra New Norway etablerte nybyggere fra Bardu tettstedet Barbo.

Referanser 

Byer i Alberta